pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ. เผย จะเสนอ ศบค.ปรับพื้นที่เฝ้าระวังโควิด 19 ใหม่ ส่วนผับบาร์ขึ้นกับ คกก.โรคติดต่อจังหวัดพิจารณา
วันพฤหัสบดีที่ 19 พฤษภาคม 2565
ปลัด สธ. เผย จะเสนอ ศบค.ปรับพื้นที่เฝ้าระวังโควิด 19 ใหม่ ส่วนผับบาร์ขึ้นกับ คกก.โรคติดต่อจังหวัดพิจารณา
ปลัดกระทรวงสาธารณสุข เผย การประชุมศบค.วันที่ 20 พ.ค.นี้ ไม่ได้เสนอเรื่องการผ่อนคลายมาตรการแต่จะมีการเสนอเรื่องการปรับพื้นที่สีการระบาดของโรคโควิด 19 ทั้งพื้นที่นําร่องท่องเที่ยวสีฟ้า เฝ้าระวังสีเขียว และเฝ้าระวังสูงสีเหลือง ซึ่งจะมีมาตรการต่าง ๆ กําหนด
ปลัดกระทรวงสาธารณสุข เผย การประชุมศบค.วันที่ 20 พ.ค.นี้ ไม่ได้เสนอเรื่องการผ่อนคลายมาตรการแต่จะมีการเสนอเรื่องการปรับพื้นที่สีการระบาดของโรคโควิด 19 ทั้งพื้นที่นําร่องท่องเที่ยวสีฟ้า เฝ้าระวังสีเขียว และเฝ้าระวังสูงสีเหลือง ซึ่งจะมีมาตรการต่าง ๆ กําหนดไว้อยู่แล้ว ส่วนการเปิดผับ บาร์ คาราโอเกะ ขึ้นกับคณะกรรมการโรคติดต่อจังหวัดพิจารณา โดยมีมาตรการด้านสาธารณสุขกํากับ
วันนี้ (19 พฤษภาคม 2565) ที่กระทรวงสาธารณสุข นพ.เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ในการประชุมศูนย์บริหารสถานการณ์โควิด 19 (ศบค.) วันที่ 20 พฤษภาคม 2565 กระทรวงสาธารณสุขไม่ได้เสนอเรื่องการผ่อนคลายมาตรการ แต่จะเสนอเรื่องการปรับระดับพื้นที่สี เนื่องจากขณะนี้สถานการณ์โควิด 19 ของประเทศไทยส่วนใหญ่อยู่ในระยะขาลง โดยจะเสนอพื้นที่สี 3 รูปแบบ คือ พื้นที่นําร่องท่องเที่ยวสีฟ้า พื้นที่เฝ้าระวังสีเขียว และพื้นที่เฝ้าระวังสูงสีเหลือง ซึ่งแต่ละพื้นที่สีจะมีมาตรการทางสังคมที่ ศบค.กําหนดไว้อยู่แล้ว ดังนั้น จังหวัดที่ปรับลดระดับพื้นที่สีลงจะสามารถดําเนินกิจการ/กิจกรรมต่างๆ ได้มากขึ้นตามมาตรการที่กําหนดไว้ โดยคณะกรรมการโรคติดต่อจังหวัดจะเป็นผู้พิจารณาให้สามารถประกอบกิจการ/กิจกรรม รวมถึงการเปิดผับ บาร์ คาราโอเกะในพื้นที่สีเขียวด้วย ซึ่งหากเป็นกิจการ/กิจกรรมที่มีความเสี่ยงก็จะต้องมีข้อกําหนดมาตรการทางสาธารณสุขกํากับ เพื่อไม่ให้เกิดการติดเชื้อหรือแพร่เชื้อต่อไป
นอกจากนี้ จะมีการรายงานให้ ศบค.ทราบถึงการเข้าสู่โรคประจําถิ่นที่อาจเร็วขึ้นกว่าเดิมประมาณ 2 สัปดาห์ เนื่องจากสถานการณ์ผู้ติดเชื้อ ผู้เสียชีวิต ดีกว่าที่คาดการณ์ไว้ ซึ่งกระทรวงสาธารณสุขได้ให้ทุกจังหวัดเตรียมมาตรการทางการแพทย์และสาธารณสุขรองรับให้มีความสอดคล้องกับสถานการณ์ ส่วนเรื่องจะปรับลดระดับการแจ้งเตือนภัยโควิด 19 จากระดับ 3 เป็นระดับ 2 หรือไม่นั้น ต้องพิจารณาให้สอดคล้องกับมติของที่ประชุม ศบค. นพ.เกียรติภูมิกล่าวในตอนท้าย
********************************************* 19 พฤษภาคม 2565
รัฐบาลไทย-ข่าวทำเนียบรัฐบาล-บขส. เผยตัวเลขผู้โดยสารเดินทางออกจากกรุงเทพฯ เมื่อวันที่ 13 เมษายน 2565
วันพฤหัสบดีที่ 14 เมษายน 2565
บขส. เผยตัวเลขผู้โดยสารเดินทางออกจากกรุงเทพฯ เมื่อวันที่ 13 เมษายน 2565
...
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยข้อมูลการเดินทาง วันที่ 13 เมษายน 2565 ซึ่งวันหยุดยาวในช่วงเทศกาลสงกรานต์ว่า มีผู้โดยสารเดินทางเข้า-ออก กรุงเทพฯ จํานวน 66,103 คน ใช้รถโดยสารของบริษัท ขนส่ง จํากัด (บขส.)รถร่วม และรถตู้ จํานวน 5,884 เที่ยว โดยเป็นการเดินทางขาออก จํานวน 2,864 เที่ยว มีผู้โดยสารเดินทาง จํานวน 36,290 คน ส่วนการเดินทางขาเข้ากรุงเทพฯ จํานวน 3,020 เที่ยว มีผู้โดยสารเดินทาง 29,813 คน
ส่วนการเดินทางเที่ยวกลับ บขส. คาดการณ์ว่า ผู้โดยสารจะเริ่มทยอยเดินทางกลับในวันที่ 16-18 เมษายน 2565 เฉลี่ยวันละ 38,000 คน และใช้รถโดยสารประมาณ 3,700 เที่ยว จึงได้มีการสั่งการไปยังนายสถานีเดินรถให้เตรียมความพร้อมและจัดหารถโดยสารไว้ให้บริการอย่างเพียงพอ รวมทั้งได้ขอความร่วมมือไปยังหน่วยงานที่เกี่ยวข้องร่วมกันอํานวยความสะดวกและให้บริการประชาชนตลอดเทศกาลสงกรานต์นี้ด้วย ทั้งนี้ผู้โดยสารสามารถซื้อตั๋วล่วงหน้า เพื่อเตรียมเดินทางกลับเข้ากรุงเทพฯ ผ่านระบบจองตั๋วออนไลน์ Application: E-Ticket หรือ Website: บขส. ได้ง่าย เพื่อลดการสัมผัส และพิเศษกว่าใคร สมาชิก บขส. Card เมื่อซื้อตั๋วจะได้รับส่วนลดค่าโดยสาร 5% (ตลอดอายุสมาชิก) และหากซื้อตั๋วผ่านช่องทางออนไลน์ Application: E-Ticket และ Website: บขส. จะได้รับคะแนนคูณสองตลอดเดือนเมษายนนี้ สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
อย่างไรก็ดี ขอความร่วมมือผู้ใช้บริการปฏิบัติตามมาตรการสาธารณสุข อาทิ สวมหน้ากากอนามัย เว้นระยะห่าง สแกนแอพพลิเคชัน "ไทยชนะ" ทั้งนี้ หากมีอาการป่วย เช่น มีไข้ ไอจาม ปวดหัว อ่อนเพลีย หรือมีอาการเสี่ยงติดเชื้อไวรัส COVID-19 ควรเลื่อนการเดินทาง เพื่อลดการแพร่กระจายเชื้อไปยังผู้อื่น สอบถามข้อมูลการเดินทางเพิ่มเติม โทร. Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-รมต.อนุชา ดัน DGA จับมือหน่วยงานพันธมิตร เปิดตัวแอปพลิเคชัน ‘ทางรัฐ’ แอปฯ เดียว เข้าถึงบริการรัฐได้ด้วยปลายนิ้ว
วันศุกร์ที่ 10 กันยายน 2564
รมต.อนุชา ดัน DGA จับมือหน่วยงานพันธมิตร เปิดตัวแอปพลิเคชัน ‘ทางรัฐ’ แอปฯ เดียว เข้าถึงบริการรัฐได้ด้วยปลายนิ้ว
รมต.อนุชา ดัน DGA จับมือหน่วยงานพันธมิตร เปิดตัวแอปพลิเคชัน ‘ทางรัฐ’ แอปฯ เดียว เข้าถึงบริการรัฐได้ด้วยปลายนิ้ว
นายอนุชา นาคาศัย รัฐมนตรีประจําสํานักนายกรัฐมนตรี เป็นประธานเปิดการจัดงาน Virtual Seminar ‘เปิดตัวแอปพลิเคชันทางรัฐ’ ผ่านระบบออนไลน์ ซึ่งจัดโดยสํานักงานพัฒนารัฐบาลดิจิทัล (องค์การมหาชน) สพร. หรือ DGA โดยได้ประสานความร่วมมือกับสํานักงานคณะกรรมการพัฒนาระบบราชการ (ก.พ.ร.) และหน่วยงานพันธมิตร ได้แก่ กรมการปกครอง สํานักงานปลัดกระทรวงการพัฒนาสังคมและความมั่นคงของมนุษย์ สถาบันทดสอบทางการศึกษาแห่งชาติ (องค์การมหาชน) บริษัท ข้อมูลเครดิตแห่งชาติ จํากัด และสํานักงานประกันสังคม
รัฐมนตรีประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีให้ความสําคัญกับการพัฒนาการบริหารงานภาครัฐเข้าสู่การเป็น “รัฐบาลดิจิทัล” เพื่อตอบโจทย์ให้บริการประชาชนได้อย่างรวดเร็ว ครอบคลุม โปร่งใส และตรวจสอบได้ ตามที่คณะรัฐมนตรีแถลงต่อรัฐสภา เมื่อวันที่ 25 กรกฎาคม 2562 ซึ่งจะส่งผลให้ช่วยลดความยุ่งยากของประชาชนในการติดต่อหน่วยงานราชการ ลดภาระค่าใช้จ่าย ลดอุปสรรคต่อการประกอบธุรกิจและดําเนินชีวิตของประชาชน การดําเนินงานของ สพร. ในการประสานความร่วมมือกับหน่วยงานภาครัฐ เปิดแพลตฟอร์มกลางภายใต้ชื่อ “ทางรัฐ” เป็นส่วนหนึ่งในการยกระดับการเป็นรัฐบาลดิจิทัล ที่ตอบสนองความต้องการของประชาชนทุกคน ทุกช่วงวัย อย่างทั่วถึง และเท่าเทียม โดยปัจจุบันประชาชนสามารถดาวน์โหลดแอปผ่านสมาร์ทโฟน และสามารถเข้าถึงบริการต่างๆ จากภาครัฐ ได้ง่ายด้วยปลายนิ้ว
ด้าน ดร.สุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล กล่าวว่า แอปพลิเคชันทางรัฐนี้เป็นแพลตฟอร์มที่ออกแบบมาเพื่อตอบโจทย์ไลฟ์สไตล์ยุคดิจิทัล ช่วยให้ประชาชนทุกช่วงวัยสามารถตรวจสอบสิทธิ์ จ่ายบิล หรือติดตามสถานะการขอใช้บริการจากภาครัฐได้อย่างง่ายดาย ได้ทุกที่ทุกเวลา สําหรับหน่วยงานภาครัฐที่ต้องการยกระดับการให้บริการประชาชนให้มีประสิทธิภาพมากขึ้นก็สามารถนําข้อมูล และบริการต่าง ๆ มาให้บริการผ่านแอปพลิเคชันทางรัฐได้ด้วย เพียงทุกท่านดาวน์โหลด และลงทะเบียนไม่กี่ขั้นตอน ก็จะพบกับบริการของแต่ละหน่วยงานที่พร้อมอํานวยความสะดวกให้ทุกท่านได้ในทุกช่วงวัยกว่า 30 บริการ
รัฐบาลไทย-ข่าวทำเนียบรัฐบาล-​ขยายเวลาแรงงานต่างด้าว ทำใบอนุญาตทำงาน
วันจันทร์ที่ 28 มิถุนายน 2564
​ขยายเวลาแรงงานต่างด้าว ทําใบอนุญาตทํางาน
วันพฤหัสบดีที่ 17 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบขยายเวลาให้แรงงานต่างด้าว 3 สัญชาติ ได้แก่ กัมพูชา เมียนมา และลาว ตรวจหาเชื้อโควิด-19 ทําประกันสุขภาพ และขออนุญาตทํางาน จากเดิมสิ้นสุดวันที่ 16 มิ.ย. เป็นภายในวันที่ 13 ก.ย.2564 และขยายเวลาให้กลุ่มแรงงานต่างด้าวที่ลงทะเบียนไม่มีงานทํา ไปจัดทําทะเบียนประวัติคนซึ่งไม่มีสัญชาติไทย พร้อมทําบัตรสีชมพูให้แล้วเสร็จภายในวันที่ 31 มี.ค.2565 โดยเมื่อแรงงานต่างด้าวดําเนินการทุกขั้นตอนเสร็จสิ้นแล้วจะสามารถอยู่ในประเทศไทยและทํางานได้อย่างถูกต้องตามกฎหมายถึงวันที่ 13 ก.พ.2566 โดยจะได้รับสิทธิประโยชน์ สวัสดิการ และความคุ้มครองอย่างเหมาะสม สําหรับรายละเอียดเพิ่มเติมสอบถามได้ที่กระทรวงแรงงาน และสํานักงานจัดหางานจังหวัดทุกแห่งทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม มอบความรัก…ส่งความสุขแก่ผู้สูงอายุ บ้านพักคนชราหญิง จว.ปทุมธานี
วันอังคารที่ 26 กรกฎาคม 2565
​สํานักงานปลัดกระทรวงกลาโหม มอบความรัก...ส่งความสุขแก่ผู้สูงอายุ บ้านพักคนชราหญิง จว.ปทุมธานี
เช้าวันนี้ (วันที่ 26 กรกฎาคม 2565 เวลา 09.30น.) พลเอก วรเกียรติ รัตนานนท์ ปลัดกระทรวงกลาโหม เป็นประธานในการจัดกิจกรรมจิตอาสาบําเพ็ญสาธารณประโยชน์และบําเพ็ญสาธารณกุศลเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม
ณ มูลนิธิมิตรภาพสงเคราะห์บ้านพักคนชราหญิง จังหวัดปทุมธานี โดยการฉีดล้างทําความสะอาด และตัดแต่งกิ่งไม้ การจัดเลี้ยงอาหารกลางวัน รวมทั้งมอบเครื่องอุปโภคบริโภค และสิ่งของจําเป็นสําหรับผู้สูงอายุ อาทิ น้ําดื่ม ผ้าอ้อมสําเร็จรูป แผ่นรองซับ นมผงสําหรับผู้สูงอายุ นมกล่อง UHT ชุดตรวจ ATK และหน้ากากอนามัย N95
สําหรับการจัดกิจกรรมในวันนี้ ถือเป็นการบําเพ็ญสาธารณประโยชน์ และบําเพ็ญสาธารณกุศลของข้าราชการสํานักงานปลัดกระทรวงกลาโหม ที่ได้ร่วมกับทุกภาคส่วนในการดูแลช่วยเหลือสังคม เนื่องในโอกาสเฉลิมพระชนมพรรษาพระบาทสมเด็จพระเจ้าอยู่หัว อันเป็นการแสดงออกถึงความสํานึกในพระมหากรุณาธิคุณ ที่ทรงมีต่อปวงชนชาวไทย และประเทศชาติ และจะเป็นส่วนหนึ่งที่จะช่วยแบ่งเบาภาระของมูลนิธิมิตรภาพสงเคราะห์บ้านพักคนชราหญิง รวมทั้งพี่น้องประชาชนในพื้นที่โดยรอบให้มีความสุขอย่างยั่งยืน บนพื้นฐานของความรัก ความสามัคคีต่อไป
รัฐบาลไทย-ข่าวทำเนียบรัฐบาล-“อนุทิน” เผย เตรียมเสนอ ศบค.ปรับลดความเข้มพื้นที่สี เพิ่มจังหวัดแซนด์บ็อกซ์ อาจให้ลงทะเบียน Test & Go ก.พ.นี้
วันอังคารที่ 18 มกราคม 2565
“อนุทิน” เผย เตรียมเสนอ ศบค.ปรับลดความเข้มพื้นที่สี เพิ่มจังหวัดแซนด์บ็อกซ์ อาจให้ลงทะเบียน Test & Go ก.พ.นี้
รองนายกรัฐมนตรีและรัฐมนตรีว่าการกระทรวงสาธารณสุข เผย เตรียมเสนอ ศบค.ปรับลดความเข้มพื้นที่สีโควิด พร้อมเพิ่มจังหวัดแซนด์บ็อกซ์ครบทุกภูมิภาค และอาจเปิดลงทะเบียนเข้าประเทศระบบ Test & Go ช่วงกุมภาพันธ์นี้ แต่รอประเมินสถานการณ์การระบาดอีกระยะ
รองนายกรัฐมนตรีและรัฐมนตรีว่าการกระทรวงสาธารณสุข เผย เตรียมเสนอ ศบค.ปรับลดความเข้มพื้นที่สีโควิดพร้อมเพิ่มจังหวัดแซนด์บ็อกซ์ครบทุกภูมิภาค และอาจเปิดลงทะเบียนเข้าประเทศระบบTest & Go ช่วงกุมภาพันธ์นี้แต่รอประเมินสถานการณ์การระบาดอีกระยะ ส่วนสถานบันเทิงยังไม่เสนอเปิดรอบนี้ ย้ําประชาชนรับวัคซีนเข็ม 3 ตามกําหนดเพื่อเพิ่มภูมิคุ้มกัน
วันนี้ (18 มกราคม 2565) นายอนุทิน ชาญวีรกูล รองนายกรัฐมตรีและรัฐมนตรีว่าการกระทรวงสาธารณสุข กล่าวว่า ขณะนี้โรคโควิด 19 อยู่ในแนวโน้มที่ควบคุมได้ ผู้ที่มีอาการหนักและเสียชีวิตลดลง ดังนั้น กระทรวงสาธารณสุขจะเสนอที่ประชุมศูนย์บริหารสถานการณ์โควิด 19 (ศบค.) วันที่ 20 มกราคม 2565 ปรับพื้นที่สถานการณ์ย่อยทั่วราชอาณาจักรหรือปรับระดับพื้นที่สีลง หากสถานการณ์ไม่มีความรุนแรงเพิ่มขึ้น และอาจเสนอให้เปิดลงทะเบียนการเข้าประเทศในระบบTest & Go ในช่วงเดือนกุมภาพันธ์นี้ ซึ่งยังมีเวลา 13 วันในการประเมินสถานการณ์การระบาด รวมถึงเสนอเพิ่มจังหวัดแซนด์บ็อกซ์จากเดิมที่เพิ่มไปแล้ว 3 จังหวัด โดยจะเพิ่มให้ครบทุกภูมิภาค เช่น ชลบุรี สมุทรปราการ ขอนแก่น และเชียงใหม่ เป็นต้น ส่วนพื้นที่ กทม.เป็นอํานาจของ กทม.ในการพิจารณา สําหรับสถานบันเทิงผับบาร์ยังไม่มีการเสนอในครั้งนี้ เนื่องจากยังคงเป็นสถานที่เสี่ยงที่มีการติดเชื้อจํานวนมาก
นายอนุทินกล่าวว่า สําหรับผู้เสียชีวิตจากโควิด 19 แม้จะมีแนวโน้มลดลง แต่ยังพบว่าส่วนใหญ่เป็นผู้สูงอายุและไม่ได้รับวัคซีนหรือรับวัคซีนไม่ครบ จึงขอให้มารับวัคซีนตามที่กําหนด เพื่อเพิ่มภูมิคุ้มกัน ลดความเสี่ยงการติดเชื้ออาการรุนแรงและเสียชีวิต โดยยืนยันว่าขณะนี้วัคซีนที่กระทรวงสาธารณสุขจัดเตรียมไว้มีความเพียงพอ สําหรับการตรวจATK ยังมีความจําเป็นในสถานการณ์การระบาด จึงได้มอบหมายให้องค์การเภสัชกรรมดําเนินการจัดหาให้เพียงพอในราคาต้นทุน เพื่อให้ประชาชนเข้าถึงได้ โดยใช้ตรวจเมื่อมีความเสี่ยง ไม่จําเป็นต้องกักตุนไว้เพื่อตรวจทุกวัน
******************************* 18 มกราคม 2565
รัฐบาลไทย-ข่าวทำเนียบรัฐบาล-ครม. ไฟเขียว จัดซื้อ “วัคซีนไฟเซอร์” เพิ่ม 30 ล้านโดส สำหรับปี 65 พร้อมลุ้นได้วัคซีน Gen ใหม่
วันพฤหัสบดีที่ 25 พฤศจิกายน 2564
ครม. ไฟเขียว จัดซื้อ “วัคซีนไฟเซอร์” เพิ่ม 30 ล้านโดส สําหรับปี 65 พร้อมลุ้นได้วัคซีน Gen ใหม่
....
ที่ประชุม ครม. รับทราบการจัดซื้อวัคซีนป้องกันโรคโควิด-19 สําหรับปี 2565 จาก บ.ไฟเซอร์ จํากัด เพิ่มเติมอีก 30 ล้านโดส โดยมีกําหนดส่งมอบในไตรมาสที่ 1 – 3 ของปี 2565 ส่งผลให้ขณะนี้ไทยจัดซื้อวัคซีนจาก บ.ไฟเซอร์แล้ว 60 ล้านโดส
.
การสั่งซื้อวัคซีนล็อตนี้ ทาง บ.ไฟเซอร์ ให้ไทยสามารถเปลี่ยนแปลงวัคซีน (Adapted Product) จากวัคซีนที่ใช้อยู่ในปัจจุบันเป็นวัคซีนที่มีการพัฒนาใหม่เมื่อสําเร็จแล้วได้ โดยเป็นวัคซีน Gen ใหม่สําหรับเด็ก
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.แรงงาน ชื่นชม 9 สถานประกอบกิจการต้นแบบ โครงการแรงงานพันธุ์ดี ตามวิถีเศรษฐกิจพอเพียง
วันจันทร์ที่ 20 กันยายน 2564
รมว.แรงงาน ชื่นชม 9 สถานประกอบกิจการต้นแบบ โครงการแรงงานพันธุ์ดี ตามวิถีเศรษฐกิจพอเพียง
กระทรวงแรงงาน โดยกรมสวัสดิการและคุ้มครองแรงงาน จัดพิธีมอบโล่ประกาศเกียรติคุณให้แก่ 9 สถานประกอบกิจการต้นแบบโครงการ แรงงานพันธุ์ดี ตามวิถีเศรษฐกิจพอเพียง ในการส่งเสริมการจัดสวัสดิการนอกเหนือกฎหมายช่วยนายจ้าง ลูกจ้าง ให้พึ่งพาตนเองได้ภายใต้วิกฤตโควิด-19
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีมอบโล่ประกาศเกียรติคุณให้แก่สถานประกอบกิจการที่ได้รับการคัดเลือกให้เป็นต้นแบบโครงการแรงงานพันธุ์ดี ตามวิถีเศรษฐกิจพอเพียง จํานวน 9 แห่ง ณ ห้องประชุม จอมพล ป.พิบูลสงคราม ชั้น 5 กระทรวงแรงงาน โดยนายสุชาติ กล่าวว่า จากสถานการณ์การแพร่ระบาดของไวรัสโคโรนา 2019 ได้ส่งผลกระทบอย่างยิ่งต่อการจ้างงานและการดํารงชีวิตของลูกจ้าง กระทรวงแรงงานเห็นว่าภายใต้สถานการณ์วิกฤติที่เกิดขึ้น สิ่งสําคัญที่จะนําพาลูกจ้างให้ก้าวข้ามผ่านพ้นปัญหาอุปสรรคและมีคุณภาพชีวิตที่ดีได้คือ การน้อมนําหลักปรัชญาเศรษฐกิจพอเพียงมาเป็นแนวทางในการแก้ไขปัญหา กระทรวงแรงงานจึงได้ออกแบบแนวคิด โครงการแรงงานพันธุ์ดี ตามวิถีเศรษฐกิจพอเพียงขึ้น เพื่อพัฒนาคุณภาพชีวิตของลูกจ้าง พร้อมสนับสนุน ส่งเสริมให้นายจ้างจัดสวัสดิการนอกเหนือกฎหมายให้แก่ลูกจ้าง เพื่อให้สถานประกอบกิจการจัดสรรทรัพยากรที่มีอยู่ให้ลูกจ้างได้ใช้ประโยชน์ ได้แก่ พื้นที่ว่างเปล่าบริเวณสถานประกอบกิจการให้ลูกจ้างใช้เวลาว่างหลังเลิกงานมาทําการเพาะปลูกพืชผักสวนครัว และเลี้ยงสัตว์ ผลผลิตที่ได้ลูกจ้างนํามาแลกเปลี่ยนกันและนําไปบริโภคในครัวเรือน ส่วนผลผลิตที่เหลือจากการบริโภคสามารถนําไปจําหน่ายในชุมชน เป็นการลดภาระค่าใช้จ่ายและเพิ่มรายได้ให้แก่ลูกจ้าง อีกทั้งยังเสริมสร้างองค์ความรู้เรื่องเกษตรทฤษฏีใหม่ให้แก่ลูกจ้าง อันเป็นการพัฒนาอาชีพเสริมไว้รองรับให้กับลูกจ้างที่กําลังเข้าสู่วัยเกษียณ ให้สามารถพึ่งพาตนเอง มีภูมิคุ้มกัน และร่วมแบ่งปันความสุขให้แก่ครอบครัว เพื่อนร่วมงาน นายจ้างตลอดจนสังคมในชุมชน ถือเป็นรากฐานที่ดีของการพัฒนาคุณภาพชีวิตและการพัฒนาเศรษฐกิจ สังคมของประเทศชาติ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า กระทรวงแรงงาน ได้มอบหมายให้กรมสวัสดิการและคุ้มครองแรงงาน ดําเนินการคัดเลือกสถานประกอบกิจการต้นแบบโครงการแรงงานพันธุ์ดีฯ โดยในปีนี้ มีสถานประกอบกิจการทั่วประเทศให้ความสําคัญ และเข้าร่วมโครงการจํานวน 99 แห่ง และมีสถานประกอบกิจการที่ได้รับการพิจารณาคัดเลือกให้เป็นสถานประกอบกิจการต้นแบบจํานวน 9 แห่ง ได้แก่ 1) บริษัท น้ําตาลสระบุรี จํากัด 2) บริษัท เค เอส โมลด์พาร์ท จํากัด 3) บริษัท แกมม่า อินดัสตรี้ส์ จํากัด 4) บริษัท บุญรอดเอเชียเบเวอเรช จํากัด 5) บริษัท ดอยซิลเวอร์แฟคตอรี่ จํากัด 6) บริษัท อีสานพัฒนาอุตสาหกรรมปาล์ม จํากัด 7) บริษัท น้ําตาลมิตรผล จํากัด 8) บริษัท กรีนสปอต จํากัด และ 9) บริษัท ซีเฟรชอินดัสตรี จํากัด (มหาชน) ทั้งนี้การมอบรางวัลให้แก่สถานประกอบกิจการต้นแบบในวันนี้ จึงเป็นการประกาศเกียรติคุณ ยกย่องและเชิดชูเกียรติให้แก่สถานประกอบกิจการ ซึ่งจะเป็นต้นแบบที่ดีให้กับสถานประกอบกิจการทั่วประเทศ ในการจัดสวัสดิการแรงงานที่เหมาะสมเพื่อประโยชน์และคุณภาพชีวิตที่ดีของลูกจ้าง ตลอดจนการพัฒนาประเทศอย่างยั่งยืนตามหลักปรัชญาของเศรษฐกิจพอเพียงต่อไป
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมจัดงานวันข้าวและชาวนาแห่งชาติ ประจำปี 2565
วันพฤหัสบดีที่ 26 พฤษภาคม 2565
กระทรวงเกษตรฯ เตรียมจัดงานวันข้าวและชาวนาแห่งชาติ ประจําปี 2565
กระทรวงเกษตรฯ เตรียมจัดงานวันข้าวและชาวนาแห่งชาติ ประจําปี 2565
นายสมชวน รัตนมังคลานนท์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการจัดงานรณรงค์ถ่ายทอดเทคโนโลยีการผลิตข้าวระดับประเทศ เนื่องในวันข้าวและชาวนาแห่งชาติ ประจําปี 2565 ณ ห้องประชุมกระทรวงเกษตรและสหกรณ์ โดยที่ประชุมได้พิจารณารูปแบบและแนวทางการจัดงานวันข้าวและชาวนาแห่งชาติ ประจําปี 2565 ประกอบด้วย 1) การจัดงานวันข้าวและชาวนาแห่งชาติระดับประเทศ ระหว่างวันที่ 4 – 6 มิถุนายน 2565 ณ ทุ่งมะขามหย่อง อําเภอพระนครศรีอยุธยา จังหวัดพระนครศรีอยุธยา และกรมการข้าว กรุงเทพมหานคร และ 2) การจัดงานวันข้าวและชาวนาแห่งชาติระดับเขต โดยได้กําหนดให้เขตภาคเหนือ จัดงานระหว่างวันที่ 16 – 17 มิถุนายน 2565 ณ ศูนย์วิจัยข้าวเชียงราย
จังหวัดเชียงราย เขตภาคใต้ ระหว่างวันที่ 20 - 21 มิถุนายน 2565 ณ อําเภอเทพา จังหวัดสงขลา และเขตภาคตะวันออกเฉียงเหนือ ระหว่างวันที่ 23 – 25 มิถุนายน 2565 จังหวัดอุบลราชธานี ณ ศูนย์วิจัยข้าวอุบลราชธานี
ในการนี้ กระทรวงเกษตรและสหกรณ์ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเสด็จพระราชดําเนินเป็นองค์ประธานในพิธีเปิดงานวันข้าวและชาวนาแห่งชาติ ประจําปี 2565 ณ พระราชานุสาวรีย์สมเด็จพระสุริโยทัย ทุ่งมะขามหย่อง อําเภอพระนครศรีอยุธยา จังหวัดพระนครศรีอยุธยา ในวันเสาร์ที่ 4 มิถุนายน 2565
ทั้งนี้ ข้าวเป็นพืชที่มีความสําคัญต่อประเทศและสังคมไทยอย่างยิ่ง โดยปัจจุบันมีพื้นที่ปลูกกว่า 60 ล้านไร่ ประกอบด้วย ครัวเรือนชาวนาประมาณ 3.72 ล้านครัวเรือน หรือประมาณ 17 ล้านคน เป็นสินค้าส่งออกนําเงินเข้าประเทศ ประมาณปีละ 200,000 ล้านบาท นอกจากนี้ ข้าวยังเป็นพืชอาหารหลักและมีความสําคัญต่อวิถีชีวิตของคนไทย มาตั้งแต่ในอดีตจนถึงปัจจุบัน อีกทั้งเป็นแหล่งก่อเกิดวัฒนธรรมประเพณีและภูมิปัญญาท้องถิ่นที่เกี่ยวกับข้าวและชาวนา ทั้งนี้ คณะรัฐมนตรีได้มีมติเมื่อวันที่ 23 มิถุนายน 2552 เห็นชอบให้วันที่ 5 มิถุนายน ของทุกปีเป็น “วันข้าวและชาวนาแห่งชาติ” โดยกรมการข้าว ได้จัดงานมาแล้ว จํานวน 12 ครั้ง ตั้งแต่ ปี 2553 จนถึงปี 2564
รัฐบาลไทย-ข่าวทำเนียบรัฐบาล-เร่งฉีดวัคซีนคนงานในแคมป์ กทม. คืบหน้าแล้ว 2 หมื่นคน
วันอาทิตย์ที่ 1 สิงหาคม 2564
เร่งฉีดวัคซีนคนงานในแคมป์ กทม. คืบหน้าแล้ว 2 หมื่นคน
....
หลังจากที่ ศบค.ออกมาตรการปิดแคมป์คนงานเป็นเวลา 1 เดือน กระทรวงแรงงานได้ใช้ช่วงเวลานี้ประสานหน่วยงานสาธารณสุขเร่งฉีดวัคซีนป้องกันโรคโควิด-19 ให้แก่คนงานในแคมป์ไปแล้วกว่า 20,000 คน และจะเร่งฉีดในส่วนที่เหลืออีกประมาณ 60,000 คน ให้ครบโดยเร็ว
.
สําหรับเป้าหมายการฉีดวัคซีนอยู่ที่ 3,000 คนต่อวัน จากจํานวนแคมป์คนงานในพื้นที่กทม. ทั้งหมด 611 แคมป์ ซึ่งมีทั้งชาวไทยและชาวต่างด้าว เพื่อสร้างภูมิคุ้มกันหมู่ในกลุ่มแรงงาน และช่วยให้กิจการสามารถเดินหน้าต่อได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.กก. นำทีมร่วมโครงการเที่ยวบินพิเศษฯ
วันพุธที่ 6 ตุลาคม 2564
รมว.กก. นําทีมร่วมโครงการเที่ยวบินพิเศษฯ
กระตุ้นการเดินทางในประเทศ เส้นทางเชียงใหม่-ลําพูน
เช้าวันนี้ (6 ตุลาคม 2564 ) กระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) ร่วมกับสายการบินไทยแอร์เอเชีย จัดกิจกรรม “โครงการเที่ยวบินพิเศษเพื่อสร้างความเชื่อมั่นและกระตุ้นการท่องเที่ยวภายในประเทศ” โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นําคณะผู้บริหารทั้งภาครัฐและภาคเอกชน ได้แก่ ผู้ช่วยรัฐมนตรีประจํากระทรวงสาธารณสุข ผู้ว่าราชการจังหวัดเชียงใหม่ รองผู้ว่าการด้านตลาดในประเทศ ททท. รองผู้อํานวยการสํานักงานการบินพลเรือนแห่งประเทศไทย ประธานเจ้าหน้าที่บริหาร สายการบินไทยแอร์เอเชีย รองประธานหอการค้าไทย
และสภาหอการค้าแห่งประเทศไทย และรองประธานสภาอุตสาหกรรมท่องเที่ยวแห่งประเทศไทย พร้อมด้วยคณะสื่อมวลชนกว่า 30 ราย ร่วมเดินทาง ณ จังหวัดเชียงใหม่ - ลําพูน
“โครงการเที่ยวบินพิเศษเพื่อสร้างความเชื่อมั่นและกระตุ้นการท่องเที่ยวภายในประเทศ” นี้ ดําเนินการตามนโยบายเปิดประเทศ 120 วัน เพื่อรองรับการท่องเที่ยวของรัฐบาล แบบ Step-by-Step หลังจากที่สามารถเปิดพื้นที่ท่องเที่ยวระยะที่ 1 ในจังหวัดภูเก็ต เกาะสมุย จังหวัดกระบี่ และจังหวัดพังงา จากนี้ ททท. ขับเคลื่อนนโยบายการเปิดประเทศเพื่อการท่องเที่ยวเพิ่มเติมระยะที่ 2 ตามประกาศศูนย์ปฏิบัติการศูนย์บริหารสถานการณ์โควิด -19 (ศปก. ศบค.) ตั้งแต่วันที่ 1 ตุลาคม 2564 ที่ผ่านมา ครอบคลุมพื้นที่ 5 จังหวัดประกอบด้วย กรุงเทพฯ จังหวัดเชียงใหม่ (อ.เมือง อ.แม่ริม อ.แม่แตง อ.ดอยเต่า) จังหวัดประจวบคีรีขันธ์ (อ.หัวหิน) จังหวัดเพชรบุรี (อ.ชะอํา) และจังหวัดชลบุรี (เมืองพัทยา อ.บางละมุง อ.สัตหีบ) การเดินทางไปยังจังหวัดเชียงใหม่-ลําพูน ในครั้งนี้ เป็นการสร้างความเชื่อมั่นและเตรียมความพร้อมของผู้ประกอบการ อาทิ การบริการตามมาตรฐานสาธารณสุขของสายการบิน การรักษาความปลอดภัยและสุขอนามัยของโรงแรมที่พัก ร้านค้า ร้านอาหาร สปา แหล่งท่องเที่ยว ตลอดทั้งขนส่งสาธารณะในแหล่งท่องเที่ยว ตามมาตรการ Amazing Thailand Safety & Health Administration : SHA และ SHA Plus เพื่อกระตุ้นให้นักท่องเที่ยวชาวไทยเกิดความมั่นใจในการวางแผนการเดินทางท่องเที่ยวในช่วงฤดูกาลท่องเที่ยวไตรมาส 4 (ตุลาคม-ธันวาคม) ปี 2564 นี้
สําหรับแนวโน้มการเดินทางของนักท่องเที่ยวชาวไทย จากผลการวิจัยของโครงการศึกษาแนวโน้มพฤติกรรมนักท่องเที่ยวชาวไทยจากสถานการณ์โควิด-19 ของ ททท. พบว่า นักท่องเที่ยวชาวไทยกว่าร้อยละ 43.7 โดยเฉพาะกลุ่มคนกรุงเทพฯ มีการวางแผนการเดินทางในช่วงปลายปี 2564 ซึ่งเป็นกลุ่มคู่รัก กลุ่มเพื่อน และกลุ่มครอบครัว ที่ต้องการพักผ่อน และหลีกหนีจากสถานการณ์ปัจจุบัน โดยต้องการเปลี่ยนที่พัก (Staycation) หรือแสวงหาที่พักที่สามารถทํางานได้โดยสะดวก (Workation) ปี 2564 ททท. ตั้งเป้ารายได้รวมจากการท่องเที่ยวทั้งตลาดในและต่างประเทศที่ 850,000 ล้านบาท แบ่งเป็นจากนักท่องเที่ยวต่างชาติ 300,000 ล้านบาท ส่วนนักท่องเที่ยวไทย 550,000 ล้านบาท ซึ่งคาดว่าโครงการเราเที่ยวด้วยกันและโครงการทัวร์เที่ยวไทย จะสามารถกระตุ้นการเดินทางได้เป็นอย่างดี
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" เตือนประชาชน "การ์ดอย่าตก" ยึดหลัก "ดูแลตัวเองแบบครอบจักรวาล" คุมเข้มการแพร่ระบาด ป้องกันไม่ให้เกิดคลัสเตอร์ใหม่
วันอาทิตย์ที่ 10 ตุลาคม 2564
โฆษกรัฐบาล เผย "นายกฯ" เตือนประชาชน "การ์ดอย่าตก" ยึดหลัก "ดูแลตัวเองแบบครอบจักรวาล" คุมเข้มการแพร่ระบาด ป้องกันไม่ให้เกิดคลัสเตอร์ใหม่
โฆษกรัฐบาล เผย "นายกฯ" เตือนประชาชน "การ์ดอย่าตก" ยึดหลัก "ดูแลตัวเองแบบครอบจักรวาล" คุมเข้มการแพร่ระบาด ป้องกันไม่ให้เกิดคลัสเตอร์ใหม่
วันนี้(10ต.ค.64)นายธนกรวังบุญคงชนะ โฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมติดตามสถานการณ์โควิด-19รายวันหลังปรับมาตรการกิจการ/กิจกรรมขยายระยะเวลาเคอร์ฟิวพบว่าประชาชนเริ่มผ่อนคลายมาตรการป้องกันส่วนบุคคลมีการรวมกลุ่มสังสรรค์มากขึ้นจึงฝากย้ําเตือนพี่น้องประชาชน"อย่าประมาท" "การ์ดอย่าตก"ยังต้องยึดหลักอนามัยส่วนบุคคล ดูแลตัวเองแบบครอบจักรวาล รวมทั้งผู้ประกอบการ ชุมชนตลาด ต้องปฏิบัติตามมาตรการCOVID Free Setting อย่างเคร่งครัดและมีการตรวจATKตามที่กําหนด เพื่อลดจํานวนผู้เชื้อรายใหม่ในจังหวัดต่างๆ ห้ามลักลอบรวมกลุ่มจัดงานสังสรรค์ตั้งวงเหล้า-เล่นพนัน เพราะนอกจากจะมีความผิดทั้งพ.ร.บ.โรคติดต่อและพ.ร.ก.ฉุกเฉินยังอาจทําให้เกิดคลัสเตอร์ใหม่ขึ้นได้อีก
นายกรัฐมนตรีติดตามสถานการณ์โควิด-19 แม้การติดเชื้อโควิด-19รายใหม่ในไทยอยู่ไนระดับคงที่ ยังต้องเฝ้าระวังอย่างต่อเนื่องซึ่งในการประชุมศบค.ในวันที่14ตุลาคมนี้ จะมีการประเมินสถานการณ์โควิด-19ทั่วประเทศ ยอดผู้ติดเชื้อผลการฉีดวัคซีนเข้าหารือเพื่อพิจารณาปรับมาตรการในระยะต่อไปด้วย" นายธนกรฯกล่าว
————-
รัฐบาลไทย-ข่าวทำเนียบรัฐบาล-นายกฯ มั่นใจ ไทยพร้อมรับมือ “โอมิครอน” อย่างเข้มข้น ยืนยันดูแลผู้ป่วยโควิด-19 ทุกสิทธิ ฟรี
วันพฤหัสบดีที่ 6 มกราคม 2565
นายกฯ มั่นใจ ไทยพร้อมรับมือ “โอมิครอน” อย่างเข้มข้น ยืนยันดูแลผู้ป่วยโควิด-19 ทุกสิทธิ ฟรี
.....
พล.อ.ประยุทธ์ จันทร์โอชา นายกรัฐมนตรี และ รมว.กห. กําชับให้ทุกฝ่ายเฝ้าระวังและเตรียมพร้อมรับมือสถานการณ์แพร่ระบาดของโรคโควิด-19 โดยเฉพาะเชื้อโอมิครอนอย่างเข้มข้น สําหรับพื้นที่ กทม. ได้เตรียมยา เวชภัณฑ์ เครื่องมือ บุคลากร และสถานที่พร้อมรองรับผู้ป่วยได้ 25,345 เตียง ยืนยันรัฐบาลดูแลผู้ป่วยโควิด-19 ครอบคลุมทุกสิทธิ โดยไม่เสียค่าใช้จ่าย และสามารถเข้ารับการรักษาได้ทั้ง รพ.รัฐ และเอกชน
.
พร้อมขอให้ประชาชนที่ฉีดวัคซีนโควิด-19 ครบ 2 เข็มแล้ว ก่อนวันที่ 1 พ.ย. 64 ไปรับการฉีดบูสเตอร์เข็ม 3 ได้ที่สถานพยาบาลใกล้บ้าน ส่วนเจ้าหน้าที่ด่านหน้าและประชาชนกลุ่มเสี่ยงที่ฉีดเข็ม 3 ไปแล้วเกิน 3 เดือน ให้เข้ารับเข็ม 4 ได้ และขอให้ยังคงป้องกันตนเองอย่างเคร่งครัดตามมาตรการ DMHTTA สวมหน้ากากอนามัย และหมั่นสังเกตอาการตนเอง
.
อ่านเพิ่มเติม คลิก >>https://www.thaigov.go.th/news/contents/details/50254
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บวท. - ปตท. - ARV จับมือพัฒนาแพลตฟอร์มควบคุมและระบบบริหารจัดการจราจรทางอากาศ
วันพฤหัสบดีที่ 28 กรกฎาคม 2565
บวท. - ปตท. - ARV จับมือพัฒนาแพลตฟอร์มควบคุมและระบบบริหารจัดการจราจรทางอากาศ
สําหรับอากาศยานไร้คนขับในวังจันทร์วัลเลย์ เสริมแกร่งอุตสาหกรรม New S-Curve ไทย
นายทินกร ชูวงศ์ รองกรรมการผู้อํานวยการใหญ่ (ปฏิบัติการ) บริษัท วิทยุการบินแห่งประเทศไทย จํากัด (บวท.) กระทรวงคมนาคม ลงนามบันทึกข้อตกความร่วมมือโครงการนําร่องด้านการจัดการจราจรทางอากาศสําหรับอากาศยานไร้คนขับ ในพื้นที่วังจันทร์วัลเลย์ ระหว่าง บริษัท ปตท. จํากัด (มหาชน) (ปตท.) บวท. และ บริษัท เอไอ แอนด์ โรโบติกส์ เวนเจอร์ส จํากัด (ARV) โดยมี นายชาญศักดิ์ ชื่นชม รองกรรมการผู้จัดการใหญ่วิศวกรรมและโครงสร้างพื้นฐาน บริษัท ปตท. จํากัด (มหาชน) เป็นประธานในพิธี นายสุรชัย เหล่าพูลสุข ผู้ช่วยกรรมการผู้จัดการใหญ่ ทําหน้าที่ ผู้อํานวยการโครงการนวัตกรรมระเบียงเศรษฐกิจภาคตะวันออก บริษัท ปตท. จํากัด (มหาชน) และ นายธนา สราญเวทย์พันธุ์ ผู้จัดการทั่วไป บริษัท เอไอ แอนด์ โรโบติกส์ เวนเจอร์ส จํากัด ร่วมลงนาม เพื่อพัฒนาและทดสอบการเชื่อมโยงข้อมูลในระบบแอปพลิเคชันและแพลตฟอร์มควบคุมอากาศยานไร้คนขับ (UAS Flight Operations and Fleet Management) ของ ARV เข้ากับระบบการบริหารจัดการจราจรทางอากาศสําหรับอากาศยานไร้คนขับ (Unmanned Aircraft System Traffic Management: UTM) ที่พัฒนาโดย บวท. ร่วมกับ สํานักงานการบินพลเรือนแห่งประเทศไทย (กพท.) ซึ่งจะช่วยเพิ่มประสิทธิภาพการใช้งานของระบบ UTM Ecosystem ให้มีความยืดหยุ่นต่อการใช้งานของผู้ใช้บริการห้วงอากาศทั้งหมด ตลอดจนมีความปลอดภัยและมีประสิทธิภาพ โดยใช้โครงการวังจันทร์วัลเลย์เป็นพื้นที่ดําเนินการ และสามารถขยายผลการใช้งานไปยังพื้นที่อื่นทั้งในและต่างประเทศ อันจะช่วยกําหนดแนวปฏิบัติและระเบียบที่เกี่ยวข้องที่จะสนับสนุนอุตสาหกรรมอนาคต (New S-Curve) ให้เกิดการพัฒนาอย่างต่อเนื่อง รองรับการขยายตัวทางเศรษฐกิจของประเทศไทยให้เติบโตได้อย่างยั่งยืนต่อไป
รัฐบาลไทย-ข่าวทำเนียบรัฐบาล-ดีอีเอส เตือนข่าวปลอมส่งข้อความทักทายเป็นรูปหรือภาพเคลื่อนไหว ทำให้ถูกขโมยข้อมูลส่วนตัว
วันเสาร์ที่ 18 ธันวาคม 2564
ดีอีเอส เตือนข่าวปลอมส่งข้อความทักทายเป็นรูปหรือภาพเคลื่อนไหว ทําให้ถูกขโมยข้อมูลส่วนตัว
ดีอีเอส เตือนข่าวปลอมส่งข้อความทักทายเป็นรูปหรือภาพเคลื่อนไหว ทําให้ถูกขโมยข้อมูลส่วนตัว
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่า ตามที่มีข้อความปรากฏในโซเชียลมีเดียเกี่ยวกับประเด็นเรื่องส่งข้อความทักทายเป็นรูปหรือภาพเคลื่อนไหวทําให้ถูกขโมยข้อมูลส่วนตัวทางศูนย์ต่อต้านข่าวปลอมได้ดําเนินการตรวจสอบข้อเท็จจริงโดยสํานักงานปลัดกระทรวงดิจิทัลเพื่อเศรษฐกิจและสังคมพบว่าประเด็นดังกล่าวนั้นเป็นข้อมูลเท็จ
กรณีการเผยแพร่ข้อมูลว่าการส่งข้อความเป็นรูปหรือภาพเคลื่อนไหวเสี่ยงถูกล้วงข้อมูลส่วนตัวได้โดยมีนักเจาะข้อมูล(hackers)ได้ออกแบบรูปภาพและภาพเคลื่อนไหวเพื่อซ่อนรหัสเจาะข้อมูลไว้ในรูปภาพดังกล่าวเมื่อนําภาพเหล่านั้นไปใช้ส่งต่อผ่านโซเชียลมีเดียจะทําให้ขโมยข้อมูลส่วนตัวจากอุปกรณ์ของคุณได้ทางสํานักงานปลัดกระทรวงดิจิทัลเพื่อเศรษฐกิจและสังคมได้ตรวจสอบและชี้แจงข้อเท็จจริงว่าปัจจุบันยังไม่พบรายงานการเจาะระบบหรือการเข้าถึงข้อมูลโดยมิชอบจากการส่งข้อความเป็นภาพหรือภาพเคลื่อนไหวผ่านโซเชียลมีเดียแต่อย่างใด
ดังนั้นขอให้ประชาชนอย่าหลงเชื่อข้อมูลดังกล่าวไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและเพื่อให้ประชาชนได้รับข้อมูลข่าวสารจากควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
************
รัฐบาลไทย-ข่าวทำเนียบรัฐบาล-กสร. ร่วมกับเครือข่ายฯ/สมาคม/ชมรม จป. ทั่วประเทศ จัดงาน 12 พฤศจิกายน วันเจ้าหน้าที่ความปลอดภัยในการทำงาน
วันพุธที่ 10 พฤศจิกายน 2564
กสร. ร่วมกับเครือข่ายฯ/สมาคม/ชมรม จป. ทั่วประเทศ  จัดงาน 12 พฤศจิกายน วันเจ้าหน้าที่ความปลอดภัยในการทํางาน
กรมสวัสดิการและคุ้มครองแรงงานร่วมกับเครือข่ายความปลอดภัยแรงงาน และสมาคม/ชมรมเจ้าหน้าที่ความปลอดภัยในการทํางาน จัดงาน 12 พฤศจิกายน วันเจ้าหน้าที่ความปลอดภัยในการทํางาน รณรงค์บําเพ็ญสาธารณประโยชน์พร้อมกันทั่วประเทศ
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า ตามประกาศกระทรวงมหาดไทย เรื่อง ความปลอดภัยในการทํางานของลูกจ้าง ลงวันที่ ๖ พฤษภาคม พ.ศ. ๒๕๒๘ มีผลบังคับใช้ในวันที่ 12 พฤศจิกายน 2528 ที่กําหนดให้สถานประกอบกิจการต้องจัดให้มี “เจ้าหน้าที่ความปลอดภัยในการทํางาน”(จป.) ทําหน้าที่ดูแลด้านความปลอดภัย และอาชีวอนามัยในสถานประกอบกิจการ เพื่อลดการประสบอันตราย และโรคเนื่องจากการทํางานของลูกจ้าง ซึ่งหากนับตั้งแต่วันที่กฎหมายฉบับแรกของการมี เจ้าหน้าที่ความปลอดภัยในการทํางานมีผลบังคับใช้จนถึงปัจจุบัน นับได้ว่าเป็นวันครบรอบปีที่ 36 ของการมี จป. กรมสวัสดิการและคุ้มครองแรงงานจึงได้ร่วมกับเครือข่ายความปลอดภัยแรงงาน และสมาคม/ชมรมเจ้าหน้าที่ความปลอดภัยในการทํางาน จัดงาน 12 พฤศจิกายน วันเจ้าหน้าที่ความปลอดภัยในการทํางาน ภายใต้แนวคิด “สานพลังเครือข่าย จป. สู้ภัยวิกฤต เพิ่มคุณภาพชีวิตแรงงานไทย” ณ ห้องประชุม จอมพล ป. พิบูลสงคราม ชั้น 5 กระทรวงแรงงาน ภายในงานมีพิธีมอบรางวัลสถานประกอบกิจการดีเด่นด้านความปลอดภัย และอาชีวอนามัยของอาเซียน ให้กับสถานประกอบกิจการ 2 แห่ง ได้แก่ โรงแยกก๊าซธรรมชาติระยอง บริษัท ปตท.จํากัด (มหาชน) และบริษัท นวอินเตอร์เทค จํากัด พร้อมทั้งมีการมอบประกาศนียบัตรให้แก่ผู้ผ่านการอบรมโครงการพัฒนานักบริหารความปลอดภัยขั้นสูง จํานวน 33 คน การจัดนิทรรศการสร้างการรับรู้มาตรฐานด้านความปลอดภัย อาชีวอนามัย และสภาพแวดล้อมในการทํางาน กิจกรรมบริจาคโลหิต และการถ่ายทอดสดกิจกรรมสาธารณประโยชน์ จากชมรมเครือข่ายเจ้าหน้าที่ความปลอดภัยในการทํางานส่วนภูมิภาคที่ร่วมกันจัดกิจกรรมพร้อมกันทั่วประเทศ อีกทั้งยังมีการเสวนา ในหัวข้อเรื่อง “ทิศทางในอนาคตในเชิงสร้างสรรค์เจ้าหน้าที่ความปลอดภัยในการทํางาน” และ “ทิศทางการบริหารเครือข่ายความปลอดภัยในมุมมองภาครัฐ”
อธิบดี กสร. กล่าวเพิ่มเติมว่า เจ้าหน้าที่ความปลอดภัยในการทํางานถือเป็นทรัพยากรบุคคลที่เป็นกําลังสําคัญในการดูแลสถานประกอบกิจการให้ดําเนินการตามมาตรฐานด้านความปลอดภัย อาชีวอนามัย และสภาพแวดล้อมในการทํางาน นํามาซึ่งความปลอดภัย และสุขภาพอนามัยที่ดีให้แก่ลูกจ้าง อีกทั้งในช่วงสถานการณ์การแพร่ระบาดของโรคติดเชื้อไวรัสโคโรนา 2019 เจ้าหน้าที่ความปลอดภัยในการทํางานก็เป็นบุคลากรที่สําคัญที่ช่วยดําเนินการป้องกันและควบคุมการแพร่ระบาดในสถานประกอบกิจการตามมาตรการ Bubble and Seals และมาตรการ Factory Sandbox ซึ่งพลังจากความร่วมมือนี้เองนับเป็นส่วนหนึ่งที่ทําให้ประเทศชาติก้าวผ่านวิกฤตสามารถเปิดประเทศขับเคลื่อนเศรษฐกิจได้ต่อไป
รัฐบาลไทย-ข่าวทำเนียบรัฐบาล-นายกฯ ภูมิใจ นักกีฬาพาราลิมปิก คว้าอีก 1 ทอง และ อีก 2 ทองแดง จากวีลแชร์เรซซิ่ง และเทควันโด
วันพฤหัสบดีที่ 2 กันยายน 2564
นายกฯ ภูมิใจ นักกีฬาพาราลิมปิก คว้าอีก 1 ทอง และ อีก 2 ทองแดง จากวีลแชร์เรซซิ่ง และเทควันโด
นายกฯ ภูมิใจ นักกีฬาพาราลิมปิก คว้าอีก 1 ทอง และ อีก 2 ทองแดง จากวีลแชร์เรซซิ่ง และเทควันโด
วันนี้ (2 กันยายน 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภูมิใจผลงานของทีมวีลแชร์เรซซิ่ง ที่ทําผลงานได้อย่างดีเยี่ยม ส่งผลให้มีนักกีฬาวีลแชร์เรซซิ่งไทยผ่านเข้ารอบไปลุ้นคว้าชัยชนะหลายคน และโอกาสนี้ ขอแสดงความยินดีกับพงศกร แปยอ เจ้าของ 3 เหรียญทอง จากวีลแชร์เรซซิ่ง โดยในวันนี้พงศกรฯ สามารถคว้าทองที่สาม ได้จากการลงแข่งในประเภท 800 เมตร ชาย T53 ซึ่งทําลายสถิติใหม่ของพาราลิมปิก ไปด้วยเวลา 1:36:07 และแสดงความยินดีกับ สายชล คนเจน ที่สามารถคว้าเหรียญทองแดงจากวีลแชร์เรซซิ่ง ประเภท 800 เมตร ชาย T54
และชื่นชมผลแข่งขันของพิเชษฐ์ กรุงเกตุ มะสบือรี อาแซ ภูธเรศ คงรักษ์ และประวัติ วะโฮรัมย์ ที่แม้จะไม่ได้รับเหรียญแต่ทําเต็มที่ในฐานะทีมนักกีฬาวีลแชร์เรซซิ่งไทย ในโอกาสนี้ นายกรัฐมนตรีก็ได้แสดงความยินดีให้กับ ขวัญสุดา พวงกิจจา ที่ได้รับเหรียญทองแดงจากการแข่งขันเทควันโดหญิง รุ่น 49 กิโลกรัม คลาส K44 ในพาราลิมปิกครั้งนี้ด้วย
โฆษกประจําสํานักนายกรัฐมนตรี ชื่มชมทุกความพยายามเพื่อสร้างผลงานที่ยอดเยี่ยม และได้มอบความสุข ความภูมิใจให้แก่ประชาชนของทัพนักกีฬาพาราลิมปิกไทยตลอดช่วงการแข่งขันที่ผ่านมา พร้อมกล่าวเชิญชวนชาวไทย ร่วมส่งกําลังใจให้ทัพนักกีฬาไทยในช่วงโค้งสุดท้ายของการแข่งขันพาราลิมปิกเกมส์ โตเกียว 2020 เนื่องจากไทยยังมีนักกีฬาที่กําลังจะลงแข่งขันและมีโอกาสลุ้นเหรียญรางวัลอีกหลายรายการ
รัฐบาลไทย-ข่าวทำเนียบรัฐบาล-​ปลัดกระทรวงกลาโหม มอบถุงยังชีพเพิ่มรอยยิ้มให้ประชาชนในกิจกรรม “บ้านวัดประสานใจต้านภัยโควิด19”
วันพุธที่ 23 มิถุนายน 2564
​ปลัดกระทรวงกลาโหม มอบถุงยังชีพเพิ่มรอยยิ้มให้ประชาชนในกิจกรรม “บ้านวัดประสานใจต้านภัยโควิด19”
พลเอก ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรม “บ้านวัดประสานใจต้านภัยโควิด 19” ถวายเป็นพระราชกุศลแด่พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ณ วัดนางนองวรวิหาร
โดยมีรองปลัดกระทรวงกลาโหม นายทหารชั้นผู้ใหญ่ของกระทรวงกลาโหม และคุณรมิดา อินทรเจริญ นายกสมาคมภริยาข้าราชการสํานักงานปลัดกระทรวงกลาโหม รวมถึงประชาชนที่อาศัยบริเวณโดยรอบวัดนางนอง สํานักงานเขตจอมทอง สถานีตํารวจนครบาลบางขุนเทียน และบริษัท บิ๊กซี ซูเปอร์เซนเตอร์ จํากัด (มหาชน) เข้าร่วมกิจกรรม
โดยมีวัตถุประสงค์เพื่อเป็นการเทิดทูนสถาบันพระมหากษัตริย์ และเป็นการสร้างความสัมพันธ์อันดีระหว่างทหารกับประชาชน ทั้งนี้ ได้มอบเครื่องอุปโภคบริโภคให้กับผู้แทนชุมชนที่อาศัยบริเวณโดยรอบวัดนางนองวรวิหาร ได้แก่ ข้าวสาร ไข่ไก่ น้ําดื่ม หน้ากากอนามัย และแจลแอลกอฮอล์ เพื่อเป็นการช่วยเหลือบรรเทาความเดือดร้อนให้กับประชาชนที่ได้รับผลกระทบจากสถานการณ์การแพร่ระบาดของโควิด-19
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งเดินหน้าโครงการเลี้ยงสุนัขในเรือนจำ หวังช่วยบำบัดจิตใจผู้ต้องขัง พร้อมต่อยอดเป็นผู้ช่วยสัตวแพทย์
วันพฤหัสบดีที่ 11 พฤศจิกายน 2564
รัฐมนตรีว่าการกระทรวงยุติธรรม เร่งเดินหน้าโครงการเลี้ยงสุนัขในเรือนจํา หวังช่วยบําบัดจิตใจผู้ต้องขัง พร้อมต่อยอดเป็นผู้ช่วยสัตวแพทย์
รัฐมนตรีว่าการกระทรวงยุติธรรม เร่งเดินหน้าโครงการเลี้ยงสุนัขในเรือนจํา หวังช่วยบําบัดจิตใจผู้ต้องขัง พร้อมต่อยอดเป็นผู้ช่วยสัตวแพทย์ เปิดร้านด็อกช็อปมีอาชีพเสริมในอนาคตหลังพ้นโทษ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้า โครงการเลี้ยงสุนัขเพื่อพัฒนาพฤตินิสัยผู้ต้องขัง ว่า กรมราชทัณฑ์ได้ขับเคลื่อนงานตามนโยบายของตน โครงการเลี้ยงสุนัขเพื่อบําบัดจิตใจผู้ต้องขัง (DOG THERAPY) สามารถช่วยบําบัดขัดเกลาจิตใจ และปลูกฝังให้ผู้ต้องขังมีความอ่อนโยนมากขึ้น ซึ่งผลพลอยได้จากโครงการดังกล่าวยังช่วยให้ผู้ต้องขังเหล่านี้มีอาชีพหลังพ้นโทษอีกด้วย เช่น เป็นผู้ช่วยสัตวแพทย์ เปิดรับจ้างตัดขน เล็บ สุนัข โดยจะนําร่องในเรือนจํา จังหวัดนครราชสีมา เรือนจํากลางระยอง เรือนจํากลางคลองไผ่ เรือนจํากลางเขาบิน นอกจากนี้เราเตรียมจะทํา MOU ร่วมกับสมาคมเลี้ยงสุนัขด้วย ส่วนสุนัขที่จะนําเข้าร่วมโครงการนําร่องนั้นจะถูกนํามาจากศูนย์พักพิงเป็นหลัก จากเมื่อก่อนที่เรามีการจัดซื้อพันธุ์สุนัข เพื่อเป็นการประหยัดงบประมาณ โดยจะมีการคัดสายพันธุ์สุนัขบางประเภทเท่านั้นเพื่อให้เข้ากับลักษณะของผู้ต้องขัง ก่อนจะมีการประเมินผล วัดผลตามหลักวิชาการอย่างเป็นระบบ จากนั้นเราถึงจะขยายผลไปยังเรือนจําทั่วประเทศในอนาคตต่อไป
“ผมมั่นใจว่าโครงการดังกล่าวเป็นประโยชน์แก่ผู้ต้องขัง ในอเมริกาก็มีการใช้สุนัขช่วยผู้พิการต่าง ๆ หรือแม้กระทั่งเอาไว้ใช้ดูแลผู้สูงอายุอีกด้วย โดยเราจะเน้นไปที่กลุ่มผู้ต้องขังเฉพาะที่ผิดวินัยซ้ําซาก ผู้ป่วยจิตเวชและผู้ต้องขังสูงอายุ เพื่อเป็นการบําบัดจิตใจด้วย“ รมว.สมศักดิ์ ระบุ
รัฐบาลไทย-ข่าวทำเนียบรัฐบาล-ประสบการณ์สนุก สร้าง สุข ทุกมิติ
วันอังคารที่ 7 ธันวาคม 2564
ประสบการณ์สนุก สร้าง สุข ทุกมิติ
สมาคมภริยาข้าราชการสํานักงานปลัดกระทรวงกลาโหม
ขอเชิญเที่ยวงานกาชาดออนไลน์
http://www.xn--12clk4bwa3mcb.com/
วันที่ 14-27 ธันวาคม 2564
รัฐบาลไทย-ข่าวทำเนียบรัฐบาล-​รองนายกฯ อนุทินฯ หารือ อุปทูตรักษาการชั่วคราว สอท. สหรัฐฯ ย้ำศักยภาพด้านสาธารณสุขไทย พร้อมสนับสนุนการท่องเที่ยวเชิงสุขภาพ – การแพทย์
วันพฤหัสบดีที่ 11 สิงหาคม 2565
​รองนายกฯ อนุทินฯ หารือ อุปทูตรักษาการชั่วคราว สอท. สหรัฐฯ ย้ําศักยภาพด้านสาธารณสุขไทย พร้อมสนับสนุนการท่องเที่ยวเชิงสุขภาพ – การแพทย์
​รองนายกฯ อนุทินฯ หารือ อุปทูตรักษาการชั่วคราว สอท. สหรัฐฯ ย้ําศักยภาพด้านสาธารณสุขไทย พร้อมสนับสนุนการท่องเที่ยวเชิงสุขภาพ – การแพทย์
วันนี้ (11 สิงหาคม 2565) เวลา 09.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายไมเคิล ฮีธ (Mr. Michael Heath) อุปทูตรักษาราชการชั่วคราว สถานเอกอัครราชทูตสหรัฐอเมริกาประจําประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ในโอกาสพ้นจากหน้าที่ โดยภายหลังเสร็จสิ้นการหารือ น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยสาระสําคัญ ดังนี้
รองนายกรัฐมนตรียินดีที่ได้พบกับอุปทูตฯ อีกครั้ง ชื่นชมความสัมพันธ์ไทย-สหรัฐฯ ที่มีมาอย่างแน่นแฟ้นยาวนาน พร้อมขอบคุณการปฏิบัติหน้าที่อย่างแข็งขันของอุปทูตฯ สหรัฐฯ ในการส่งเสริมความสัมพันธ์และสานต่อความร่วมมือต่าง ๆ ที่มีมากขึ้นในทุกมิติ โดยรองนายกรัฐมนตรียินดีสานต่อภารกิจที่อุปทูตฯ ริเริ่มไว้ เพื่อกระชับความสัมพันธ์และส่งเสริมความร่วมมือในสาขาที่เป็นประโยชน์ร่วมกันของทั้งสองประเทศ โดยเฉพาะด้านสาธารณสุขและการท่องเที่ยว ซึ่งขณะนี้สถานการณ์โควิด-19 ได้คลี่คลายลงและไทยได้ผ่อนคลายมาตรการต่าง ๆ โดยความพร้อมในการเปิดรับนักท่องเที่ยวภายใต้มาตรการทางสาธารณสุขอย่างปลอดภัย
อุปทูตสหรัฐฯ ขอบคุณรัฐบาลไทยและหน่วยงานที่เกี่ยวข้องที่ให้ความช่วยเหลือและสนับสนุนการทํางานเสมอมา ยินดีที่ได้เพิ่มพูนความร่วมมือกับไทยมากขึ้นอย่างรอบด้าน ชื่นชมไทยในการบริหารจัดการสถานการณ์โควิด-19 ได้อย่างประสิทธิภาพ ตลอดจนมีศักยภาพที่ยอดเยี่ยมในด้านสาธารณสุขที่ได้รับการยอมรับ ทั้งบุคลากรทางการแพทย์ โรงพยาบาลต่าง ๆ ที่มีมาตรฐานระดับโลก ซึ่งเชื่อมั่นว่าไทยจะสามารถส่งเสริมการท่องเที่ยวเชิงสุขภาพ – การแพทย์ (Medical and Wellness Tourism) ได้เป็นอย่างดี โดยยินดีสหรัฐฯ แลกเปลี่ยนประสบการณ์ทางสาธารณสุขร่วมกัน
ทั้งสองฝ่ายได้หารือในประเด็นความร่วมมือด้านสาธารณสุขและการท่องเที่ยว โดยกล่าวถึงการบริหารจัดการสถานการณ์โควิด-19 ซึ่งปัจจุบัน วัคซีน และยามีความสําคัญอย่างมากในการดูแลรักษา รับมือการแพร่ระบาด และลดอาการป่วยหนักของผู้ติดเชื้อ ซึ่งรองนายกรัฐมนตรียืนยันถึงประสิทธิภาพในการบริหารสถานการณ์ของภาครัฐ รวมทั้งประชาชนที่ปัจจุบันสามารถปรับตัวต่อสถานการณ์ได้ อีกทั้งในขณะนี้รัฐบาลได้เตรียมความพร้อมในเสนอตัวเป็นเจ้าภาพจัดงาน Expo วาระพิเศษ ที่จังหวัดภูเก็ต เน้นการส่งเสริมการท่องเที่ยวเชิงสุขภาพ (Medical Hub) ซึ่งรองนายกรัฐมนตรีเชื่อมั่นว่า ไทยจะสามารถส่งเสริมภาคการท่องเที่ยวให้สอดรับกับความปลอดภัยทางสาธารณสุขได้ทั้งในปัจจุบันและในอนาคต
ขณะที่อุปทูตสหรัฐฯ ชื่นชมบทบาทการควบคุมสถานการณ์โควิด-19 ของไทย และสนใจแลกเปลี่ยนความรู้ทางสาธารณสุข โดยเฉพาะด้านอุตสาหกรรมการแพทย์ครบวงจรในพื้นที่เขตพัฒนาพิเศษภาคตะวันออก (EEC) และการท่องเที่ยวเชิงสุขภาพ – การแพทย์ ซึ่งเชื่อมั่นว่า ไทยจะสามารถเป็นแบบอย่างในการใช้แผนการท่องเที่ยวเชิงสุขภาพควบคู่กับการพัฒนาศักยภาพทางสาธารณสุขได้อย่างมีประสิทธิภาพ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 18 สิงหาคม 2565
วันศุกร์ที่ 19 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 - 18 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 - 18 สิงหาคม 2565 พบการกระทําผิด จํานวน 626 คดี คิดเป็นเงินค่าปรับ 11.99 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 11 - 18 สิงหาคม 2565) พบว่ามีการกระทําผิด จํานวน 626 คดี คิดเป็นเงินค่าปรับ 11.99 ล้านบาท โดยแยกเป็น สุรา จํานวน 358 คดี ค่าปรับ 3.08 ล้านบาท ยาสูบ จํานวน 189 คดี ค่าปรับ 6.43 ล้านบาท ไพ่ จํานวน 7 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 27 คดี ค่าปรับ 0.30 ล้านบาท น้ําหอม จํานวน 1 คดี ค่าปรับ 0.00 ล้านบาท รถจักรยานยนต์ จํานวน 33 คดี ค่าปรับ 0.99 ล้านบาท และสินค้าอื่น ๆ จํานวน 11 คดี ค่าปรับ 1.14 ล้านบาท โดยมีของกลางแยกเป็นสุรา จํานวน 3,436.335 ลิตร ยาสูบ จํานวน 23,637 ซอง ไพ่ จํานวน 221 สํารับ น้ํามันและผลิตภัณฑ์น้ํามัน จํานวน 22,220.000 ลิตร น้ําหอม จํานวน 420 ขวด รถจักรยานยนต์ จํานวน 52 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 18 สิงหาคม 2565 พบว่ามีการกระทําผิด จํานวน 24,260 คดี คิดเป็นเงินค่าปรับ 441.03 ล้านบาท โดยแยกเป็น สุรา จํานวน 13,191 คดี ค่าปรับ 115.35 ล้านบาท ยาสูบ จํานวน 8,255 คดี ค่าปรับ 222.96 ล้านบาท ไพ่ จํานวน 357 คดี ค่าปรับ 3.52 ล้านบาท น้ํามันและผลิตภัณฑ์น้ํามัน จํานวน 767 คดี ค่าปรับ 27.77 ล้านบาท น้ําหอม จํานวน 103 คดี ค่าปรับ 9.76 ล้านบาท รถจักรยานยนต์ จํานวน 1,002 คดี ค่าปรับ จํานวน 24.19 ล้านบาท และสินค้าอื่น ๆ จํานวน 585 คดี ค่าปรับ 37.48 ล้านบาท โดยมีของกลางแยกเป็นน้ําสุรา จํานวน 197,548.579 ลิตร ยาสูบ จํานวน 3,278,771 ซอง ไพ่ จํานวน 21,161 สํารับ น้ํามันและผลิตภัณฑ์น้ํามัน จํานวน 994,139.000 ลิตร น้ําหอม จํานวน 289,647 ขวด รถจักรยานยนต์ จํานวน 1,292 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/851-2565-11-18-2565-36
รัฐบาลไทย-ข่าวทำเนียบรัฐบาล-รมว.พม. หนุนคนรุ่นใหม่เป็นผู้นำพลเมืองดี (ACL) ร่วมกันขับเคลื่อนประเทศไทยดีขึ้นทุกวัน
วันศุกร์ที่ 6 พฤษภาคม 2565
รมว.พม. หนุนคนรุ่นใหม่เป็นผู้นําพลเมืองดี (ACL) ร่วมกันขับเคลื่อนประเทศไทยดีขึ้นทุกวัน
รมว.พม. หนุนคนรุ่นใหม่เป็นผู้นําพลเมืองดี (ACL) ร่วมกันขับเคลื่อนประเทศไทยดีขึ้นทุกวัน
วันนี้ (6 พ.ค. 65) เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดโครงการอบรมหลักสูตร “ผู้นําพลเมืองดี” (Active Citizen Leadership : ACL) พร้อมทั้งกล่าวปาฐกถาพิเศษ โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ กล่าวรายงาน พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. เข้าร่วมงาน ณ โรงแรมเดอะแกรนด์ริเวอร์ไซด์ อําเภอเมืองพิษณุโลก จังหวัดพิษณุโลก
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ขับเคลื่อนงานในเรื่องการพัฒนาทุนมนุษย์ โดยเฉพาะเด็ก เยาวชน และคนรุ่นใหม่ ซึ่งจะเป็นอนาคตของประเทศ ให้ความสนใจในการทํางานจิตอาสา ช่วยเหลือสังคม ซึ่งปัจจุบัน เทคโนโลยีและสื่อเข้ามามีอิทธิพลอย่างมากในสังคม และท้าทายความเป็นพลเมืองในยุคดิจิทัล ซึ่งไม่ใช่เพียงแค่การเข้าถึงเทคโนโลยีที่เข้ามามีบทบาทหลากหลายในชีวิตประจําวันเท่านั้น แต่ยังหมายรวมไปถึงเยาวชนต้องมี “ทักษะ องค์ความรู้ และช่องทาง” ในการใช้เทคโนโลยีอย่างชาญฉลาด ทั้งนี้ กระทรวง พม. จึงได้จัดหลักสูตร พลเมืองดี (Active Citizen Leadership : ACL) เพื่อส่งเสริมและพัฒนาทักษะ ความรู้ ทัศนคติเยาวชน คนรุ่นใหม่ รวมทั้งประชาชน ให้เป็นพลเมืองดี มีจิตอาสา และมีความพร้อมในด้านทักษะต่าง ๆ เพื่อช่วยกันขับเคลื่อนประเทศไทยให้ดีขึ้นทุกวัน
นายจุติ กล่าวเพิ่มเติมว่า ตนรู้สึกดีใจที่เห็นคนรุ่นใหม่ใส่ใจอนาคตของประเทศ ซึ่งการอบรมครั้งนี้ มีความคาดหวังว่าผู้เข้าร่วมจะมีคุณลักษณะสําคัญ 7 ประการ อาทิ 1. สามารถพึ่งพาตนเองได้ โดยเลิกพึ่งพาระบบและผู้นํา 2. ใช้ชีวิตที่ควบคุมได้ (Self Control) โดยลงมือทําให้มากกว่าพูด 3. ปรับทัศนคติ โดยเชื่อว่า “ทุกอย่างในโลกนี้เป็นไปได้ทั้งนั้น” 4. ใช้ชีวิตที่มีคุณภาพ โดยต้องอยู่กับปัจจุบัน ส่วนอดีตถือเป็นบทเรียน 5. คิดถึงตนเองให้น้อยลง 6. เป็นคนดีเกิดมาเพื่อทําความดี และ 7. ต้องดูแลรักษาแผ่นดินไทยตามหน้าที่ โดยประกอบวิชาชีพสุจริตและทําหน้าที่พลเมืองที่ดี นอกจากนี้ ตนขอฝากให้ผู้เข้าอบรมซึ่งเป็นคนรุ่นใหม่ คิดเป็น ทําเป็น มองอนาคตให้เป็น ขอให้รักษาสิ่งดีๆ ของประเทศไทยไว้ และขอให้สิ่งที่คิดจะทําเป็นสิ่งที่ดีและมีประโยชน์ต่อสังคมและประเทศชาติต่อไป
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นวิทยากรบรรยายในหัวข้อ “ภาวะผู้นำและบทบาทหน้าที่ของนักบริหารการอุตสาหกรรมระดับสูง”
วันอังคารที่ 3 สิงหาคม 2564
รองปลัดฯ วรวรรณ เป็นวิทยากรบรรยายในหัวข้อ “ภาวะผู้นําและบทบาทหน้าที่ของนักบริหารการอุตสาหกรรมระดับสูง”
การฝึกอบรมหลักสูตรนักบริหารอุตสาหกรรมระดับสูง (นอส.) รุ่นที่ 1 ปีงบประมาณ 2564 ของกระทรวงอุตสาหกรรม
วันนี้ (3 สิงหาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นวิทยากรบรรยายในหัวข้อ “ภาวะผู้นําและบทบาทหน้าที่ของนักบริหารการอุตสาหกรรมระดับสูง” ในการฝึกอบรมหลักสูตรนักบริหารอุตสาหกรรมระดับสูง (นอส.) รุ่นที่ 1 ปีงบประมาณ 2564 ของกระทรวงอุตสาหกรรม ผ่านระบบเทคโนโลยีสารสนเทศ Video Conference (Zoom) ทั้งนี้ การฝึกอบรมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 30 ลงวันที่ 1 สิงหาคม พ.ศ. 2564
รัฐบาลไทย-ข่าวทำเนียบรัฐบาล-รมว.แรงงาน สั่ง กสร. ตรวจสอบกรณีลูกจ้าง รปภ. ถูกทำร้ายร่างกายหลังทวงค่าจ้าง
วันพฤหัสบดีที่ 20 มกราคม 2565
รมว.แรงงาน สั่ง กสร. ตรวจสอบกรณีลูกจ้าง รปภ. ถูกทําร้ายร่างกายหลังทวงค่าจ้าง
รัฐมนตรีว่าการกระทรวงแรงงานสั่งกรมสวัสดิการและคุ้มครองแรงงานตรวจสอบข้อเท็จจริงกรณีมีข่าวลูกจ้าง รปภ. ถูกนายจ้างทําร่ายร่างกาย หลังทวงค่าจ้างค้างจ่าย ได้รับบาดเจ็บเข้ารักษาตัวในโรงพยาบาล
นายสุชาติ ชมกลิ่น รัฐมนตรีว่าการกระทรวงแรงงานกล่าวถึง กรณีสื่อสังคมออนไลน์นําเสนอข่าวลูกจ้างพนักงานรักษาความปลอดภัย (รปภ.) ถูกนายจ้างทุบตี ทําร้ายร่างกาย หลังเข้าทวงถามเงินค่าจ้างค้างจ่ายจากนายจ้างว่า ได้รับรายงานในเบื้องต้นว่า นายชินวัตร สมศรีงาม อายุ 26 ปี พนักงานรักษาความปลอดภัยของบริษัท รักษาความปลอดภัย ฟินิกซ์ ซิเคียวริตี้ เซอร์วิส จํากัด ตั้งอยู่ในพื้นที่อําเภอบางบัวทอง จังหวัดนนทบุรี ปฏิบัติงานในตําแหน่งหัวหน้าชุดรักษาความปลอดภัยที่หมู่บ้านพฤกษา 73 อําเภอเมืองสมุทรสาคร จังหวัดสมุทรสาคร ถูกนายจ้างทําร้ายร่างกายหลังจากไปพบนายจ้างเพื่อทวงถามเงินค่าจ้างค้างจ่าย เหตุเกิดเมื่อวันที่ 12 มกราคม 2565 ที่ผ่านมา ซึ่งทั้ง 2 ฝ่าย ได้แจ้งความไว้ที่สถานีตํารวจนครบาลพระโขนง ซึ่งฝ่ายนายจ้างให้ปากคําว่าสาเหตุที่ไม่จ่ายค่าจ้างเพราะลูกจ้างได้ลงข้อความประจานทางเฟสบุ๊ค ในเพจของ รปภ. ทําให้ได้รับความเสียหาย โดยต้องการเคลียร์เรื่องลงประจานและลูกจ้างทิ้งงานไปให้จบก่อนแต่ลูกจ้างได้เข้ามาทําร้ายร่างกายจึงเกิดการต่อสู้กัน ซึ่งนายจ้างได้ใช้ท่อนเหล็กตีไปยังตัวลูกจ้างจนได้รับบาดเจ็บ ซึ่งเรื่องของการทําร้ายร่างกายเจ้าหน้าที่ตํารวจจะดําเนินการทางกฎหมายต่อไป ส่วนเรื่องคดีค้างจ่ายค่าจ้างได้มอบหมายให้กรมสวัสดิการและคุ้มครองแรงงานตรวจสอบข้อเท็จจริง และดําเนินการช่วยเหลือดูแลสิทธิประโยชน์ของลูกจ้างโดยเร็ว
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่านายชินวัตร สมศรีงามได้ยื่นคําร้องผ่านระบบ E-service กรมสวัสดิการและคุ้มครองแรงงาน เมื่อวันที่ 14 มกราคม 2565 ขอรับค่าจ้างค้างจ่ายตั้งแต่วันที่ 26 ตุลาคม ถึงวันที่ 6 ธันวาคม 2564 เป็นเงิน 20,500 บาท และค่าทํางานในวันหยุดประจําสัปดาห์ เป็นเงิน 1,986 บาท และเมื่อวันที่ 20 มกราคม 2565 นางสาวลักขณา กัญญานก ภรรยาของนายชินวัตรฯ ได้ใช้สิทธิยื่นคําร้องผ่านระบบ E-service กรมสวัสดิการและคุ้มครองแรงงาน เรียกค่าจ้างของการทํางานตั้งแต่วันที่ 26 ตุลาคม ถึงวันที่ 6 ธันวาคม 2564 จากนายจ้างรายเดียวกัน เป็นเงิน 17,750 บาท ค่าทํางานในวันหยุด เป็นเงิน 1,986 บาท ซึ่งพนักงานตรวจแรงงานได้มีหนังสือเชิญนายจ้างมาให้ข้อเท็จจริงแล้ว และจะดําเนินการสอบข้อเท็จจริงและเรียกร้องสิทธิประโยชน์ให้กับลูกจ้างโดยเร็ว
รัฐบาลไทย-ข่าวทำเนียบรัฐบาล-ธพว. ขับเคลื่อนวาระแห่งชาติ ดันเอสเอ็มอีไทยก้าวสู่ BCG Model รวมพลังพันธมิตรพาเข้าถึง “เงินทุนคู่พัฒนา”หนุนธุรกิจเติบโตยั่งยืน
วันพุธที่ 15 มิถุนายน 2565
ธพว. ขับเคลื่อนวาระแห่งชาติ ดันเอสเอ็มอีไทยก้าวสู่ BCG Model รวมพลังพันธมิตรพาเข้าถึง “เงินทุนคู่พัฒนา”หนุนธุรกิจเติบโตยั่งยืน
ธพว.ร่วมขับเคลื่อนวาระแห่งชาติของรัฐบาล เดินหน้าผลักดัน SMEsไทยยกระดับธุรกิจตามแนวทาง BCG Model ประสานพลังหน่วยงานพันธมิตร เข้าถึงแหล่งทุน “สินเชื่อ BCG Loan” วงเงิน 1,000 ลบ. ควบคู่กับเติมความรู้ผ่านโปรแกรมพัฒนา ติดปีกเติบโตอย่างเข้มแข็งและยั่งยืน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า โลกแห่งอนาคตจะมุ่งแข่งขันด้วยเทคโนโลยี วิทยาศาสตร์ และนวัตกรรม รัฐบาลจึงกําหนดโมเดลพัฒนาเศรษฐกิจใหม่ บนพื้นฐานเศรษฐกิจชีวภาพ เศรษฐกิจหมุนเวียน และเศรษฐกิจสีเขียว หรือ “BCG Model” (Bio-Circular-Green Economy) โดยให้ความสําคัญสูงสุดยกเป็น “วาระแห่งชาติ” ดังนั้น ธพว. ในฐานะสถาบันการเงินของรัฐ เพื่อการพัฒนาเอสเอ็มอีไทย ขานรับนโยบายรัฐบาล และพัฒนาสู่การเป็นธนาคารที่ยั่งยืนตามกรอบการดําเนินงานด้านสิ่งแวดล้อม สังคม และกํากับดูแลกิจการที่ดี (Environment , Social and Governance : ESG) ซึ่งจะเป็นกลไกสําคัญ สร้างประโยชน์ให้เศรษฐกิจ สังคม และสิ่งแวดล้อมของประเทศ เติบโตอย่างสมดุลและยั่งยืน โดยร่วมมือกับหน่วยงานพันธมิตรต่าง ๆ ผลักดันผู้ประกอบการเอสเอ็มอีไทยเข้าถึง “เงินทุน” คู่ “การพัฒนา” สามารถนําแนวทาง BCG Model ไปปรับใช้ในธุรกิจ อันจะสร้างประโยชน์เชิงเศรษฐกิจอย่างสูงสุด
ทั้งนี้ ด้าน “เงินทุน” ผ่าน “โครงการสินเชื่อธุรกิจที่เป็นมิตรต่อสิ่งแวดล้อม” หรือ “BCG Loan วงเงิน 1,000 ล้านบาท เป็นบริการทางการเงินครบวงจร มีทั้งเงินกู้ระยะยาว (Term Loan) เงินกู้ระยะสั้น (PN) และหนังสือค้ําประกัน (LG) วงเงินกู้สูงสุด 50 ล้านบาทต่อราย อัตราดอกเบี้ยเริ่มต้นเพียง 3.99% ต่อปี ระยะเวลาผ่อนชําระนานสูงสุด 12 ปี ปลอดชําระเงินต้นสูงสุด 2 ปี วัตถุประสงค์เพื่อให้ SMEs มีเงินทุนพัฒนาต่อยอดธุรกิจตามแนวทาง BCG Model เช่น ลงทุน ปรับปรุง ขยาย หรือปรับเปลี่ยนการดําเนินธุรกิจ หมุนเวียนเสริมสภาพคล่อง หรือ Refinance เป็นต้น พิเศษสุด ฟรี! ค่าธรรมเนียมวิเคราะห์โครงการ (Front End Fee) กําหนดรับคําขอกู้ถึง 31 พฤษภาคม 2566 มาก่อนได้ก่อน หยุดรับคําขอกู้เมื่อเต็มวงเงิน
ด้าน “พัฒนา” เติมความรู้ให้ SMEs ร่วมกับมูลนิธิยูนุสไทยแลนด์ (Yunus-Thailand) คัดเลือก SMEs ต้นแบบ BCG Model จัดเตรียมที่ปรึกษาในโครงการ “SME D Coach” อีกทั้ง จัดโครงการและกิจกรรมยกระดับธุรกิจสู่ BCG Model อย่างต่อเนื่อง เช่น จัดสัมมนาออนไลน์ร่วมกับหน่วยงานพันธมิตร “สถาบันพลาสติก” เรื่อง "เทคโนโลยีประหยัดพลังงาน Induction Heater เพื่ออุตสาหกรรมที่ยั่งยืน” ช่วยให้เอสเอ็มอีไทยประหยัดพลังงานในกระบวนการผลิต ในวันที่ 14 มิถุนายน 2565 เป็นต้น
สามารถแจ้งความประสงค์ได้ผ่านช่องทางต่างๆ เช่น เว็บไซต์ของธนาคาร( www.smebank.co.th ), LINE Official Account : SME Development Bank และสาขาของ ธพว.ทั่วประเทศ เป็นต้น สอบถามข้อมูลเพิ่มเติม Call Center 1357